OSNOVNA ŠKOLA ZVONKA CARA

Kotorska 13

51260 Crikvenica

Crikvenica, 31. svibnja 2021.

**ZAKLJUČCI**

**s 5. izvanredne sjednice Školskog odbora održane 31. svibnja 2021. godine**

Peta elektronska sjednica Školskog odbora započela je u 15:00 sati u uredu ravnateljice.

Sjednici prisustvuju svi (7) članovi Školskog odbora te ravnateljica.

Sjednicu otvara predsjednica Školskog odbora te konstatira da je prisutna većina članova Školskog odbora odnosno svi članovi kako bi se mogle donositi pravovaljane odluke.

Predlaže se sljedeći:

**Dnevni red**

1. Verifikacija zapisnika prethodne (4.) elektronske sjednice Školskog odbora

2. Obavijest o utvrđenim nepravilnostima u radu računovodstva

3. Pravila o upravljanju dokumentarnim i arhivskim gradivom i Posebni popis arhivskog i dokumentarnog gradiva s rokovima čuvanja – suglasnost i donošenje

4. Razno

Primjedbi i dopuna dnevnog reda nije bilo te je Školski odbor jednoglasno usvojio isti.

Ad 1. Školski odbor usvojio je jednoglasno zapisnik s 4. elektronske sjednice održane dana 24. 5. 2021. godine.

Ad 2. Ravnateljica je upoznala prisutne članove Školskog odbora s utvrđenim utvrđenim nepravilnostima u radu računovodstva.

Ad 3. Tajnica izvještava o stupanju na snagu novog Pravilnika o upravljanju dokumentarnim gradivom izvan arhiva te prestanku važenja Pravilnika o predaji arhivskoga gradiva, Pravilnika o vrednovanju te postupku odabiranja i izlučivanja arhivskoga gradiva i Pravilnika o zaštiti i čuvanju arhivskog i registraturnog gradiva izvan arhiva.

Sukladno čl. 5. Pravilnika o upravljanju dokumentarnim gradivom izvan arhiva, Škola je obvezna izraditi pravila za upravljanje svojim dokumentarnim gradivom kojima se uređuju sva pitanja organizacije, upravljanja, obrade, odlaganja i čuvanja, izlučivanja i odabiranja, predaje i pobiranja dokumentarnog i arhivskog gradiva, infrastrukturi informacijskog sustava, njegovom upravljanju, vanjskim uslugama.

Pravila s Popisom dokumentarnog gradiva s rokovima čuvanja dostavljaju se nadležnom državnom arhivu (u Rijeci) na odobrenje. Ako nadležni arhiv u roku od trideset dana od dana zaprimanja zahtjeva ne izda odobrenje ili ne odbije izdati odobrenje, smatra se da je odobrenje izdano.

Svi članovi Školskog odbora jednoglasno su usvojili odnosno donijeli Pravila o upravljanju dokumentarnim i arhivskim gradivom s Posebnim popisom arhivskog i dokumentarnog gradiva s rokovima čuvanja te će se moći primjenjivati nakon dobivene suglasnosti nadležnog arhiva.

Ad 4. Ravnateljica izvještava o uspjesima učenika Škole na natjecanjima u školskoj godini 2020./2021. te obvezama pri kraju školske odnosno nastavne godine. Također, obavještava o dodjeli priznanja „Zvon dobrote“ kojeg dodjeljuje Školski odbor temeljem kandidatura iz svakog razrednog odjela (5. – 8. razreda). „Zvon dobrote“ se dodjeljuje za promicanje tolerancije, humanog i nenasilnog ponašanja među vršnjacima. Ove školske godine priznanje je dodijeljeno učenici 8. b razreda.

Sjednica je završila u 15:40 sati.

Zapisničar: Predsjednica Školskog odbora:

Lamia Butorac, mag. iur. Sanja Krešić, prof.